Ha основу члана 165. став 5. Закона о полицији („Службени гласник PC”, бр. 6/16, 24/18 и 87/18) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНАМА И ДОПУНИ УРЕДБЕ О КАРИЈЕРНОМ РАЗВОЈУ

ПОЛИЦИЈСКИХ СЛУЖБЕНИКА

Члан 1.

У Уредби о каријерном развоју полицијских службеника („Службени гласник PC”, бр. 42/18, 91/18, 69/19, 84/20 и 113/20), у члану 12а став 2. мења се и гласи:

„Запослени на извршилачким радним местима могу да се пријаве на обуку за оперативни и виши ниво руковођења, а запослени на руководећим радним местима могу да се пријаве на обуку за наредне нивое руковођења, уз испуњеност услова из члана 7. став 1. тач. 1–4 ове уредбе.”.

После става 3. додаје се став 4. који гласи:

„Изузетно од става 2. овог члана, ако је за радна места средњег нивоа руковођења у оквиру ватрогасно-спасилачких јединица у Сектору за ванредне ситуације актом о унутрашњем уређењу и систематизацији прописан почетни распон чина (7–11), на стручну обуку за средњи ниво руковођења могу се пријавити полицијски службеници који су распоређени/премештени на радна места у тој организационој јединици, за која је прописан нижи степен образовања, ако имају одговарајуће образовање и испуњавају посебне услове радних места средњег нивоа руковођења у тој организационој јединици, прописане актом о унутрашњем уређењу и систематизацији, и услове из члана 7. став 1. тач. 3, 4. и 5. ове уредбе.”.

Члан 2.

Прилог бр. 3 – Чинови припадника ватрогасно-спасилачких јединица у Сектору за ванредне ситуције замењује се новим Прилогом бр. 3 – Чинови припадника ватрогасно-спасилачких јединица у Сектору за ванредне ситуације.

Члан 3.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-9737/2025

У Београду, 4. септембра 2025. године

В Л А Д А

|  |  |
| --- | --- |
|  | ПРЕДСЕДНИК  проф. др Ђуро Мацут |